|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **26.** |
| **Nastavna tema:** | **Kakav planet želimo** | **Broj sati izvedbe:** | **1** |
| **Sadržaj koji se obrađuje:** | **Održivi razvoj** |
| **Očekivanja međupredmetnih tema** | | | |
| osr B.2.4. Suradnički uči i radi u timu.  odr A.2.1. Razlikuje pozitivne i negativne utjecaje čovjeka na prirodu i okoliš.  odr A.2.2. Uočava da u prirodi postoji međudjelovanje i međuovisnost.  odr C.2.1. Solidaran je i empatičan u odnosu prema ljudima i drugim živim bićima.  odr C.2.2. Razlikuje osobnu od opće dobrobiti.  odr C.2.3. Prepoznaje važnost očuvanje okoliša za opću dobrobit.  odr B.2.2. Prepoznaje primjere održivoga razvoja i njihovo djelovanje na lokalnu zajednicu.  odr B.2.3. Opisuje kako pojedinac djeluje na zaštitu prirodnih resursa. | | | |
| **Ključni pojmovi:** | planet Zemlja, okoliš, | | |
| **Potrebno pripremiti:** | računalo, projektor, internet, papir, pribor za pisanje i crtanje, kolaž papir, kartonske kutije | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica započinje razgovor o planetu Zemlji. Učenicima pokazuje neki od edukativnih filmova na stranici earthday.org. Znamo li što je klimatsko zagađenje? Tko je Greta Thunberg? Kako možemo doprinijeti očuvanju planeta?  **Središnji dio**  Učenike/učenice podijelimo u skupine. Zadatak je opisati koje su opasnosti za naš planet, a što možemo učiniti za njegovo očuvanje? Što može biti osobni doprinos očuvanju našega planeta? Imamo li ideju za neki projekt ili akciju? Koliko si svjestan ovoga problema? Koji je stav tvoje obitelji? Odvajaš li redovito otpad za recikliranje? Paziš li na razumnu uporabu plastične ambalaže? Kakve su tvoje kupovne navike? Daješ li prednost uporabi eko proizvoda? Paziš li na potrošnju vode? Predstavnici/predstavnice skupina predstavljaju rezultate rada.  **Završni dio**  Učenici u skupinama izrađuju kutije za odlaganje papira i plastike u razredu (Prilog 1). | | | |